Manewales | Lomi
Author Archives: Manewales
Die ewige wipplank
Posted on 2018/04/26 by Manewales
Die geskiedenis leer ons dat die mensDOM ‘n ewige stryd het om balans te vind. Ons wipplank van die een ekstreem na die ander sonder om ooit ewewig en ons balans te vind.
Dit blyk tuis ook my grootste uitdaging te wees. Wanneer ons op ‘n plek is waar ek voel dat ek genoeg tyd het om interessante en opwindende dinge saam met die kinders te doen – Eksperimente en kunsvlyt en sommer net tyd om aandag aan almal se belangstellings te gee – dan lyk dit asof ‘n orkaan ons huis getref het!
Daar is net nooit genoeg tyd om orde te hou en steeds by alles anders uit te kom nie. En dis nie dat my kinders nie hul deel doen nie. Hulle maak beddens op, pak skottelgoed weg, dek tafel, ruim elke dag ‘n paar minute op, is super met badkamers skrop, vloere en ruite was. Kom ons wees eerlik, enige iets wat met water te doen het is hulle mal oor. Dis die opruim waar die uitdaging lê.
Op enige gegewe dag is elk met iets besig en dis dikwels daardie langer besig bly waar die chaos begin. Een bou huise vir die Little Pet Shop diertjies met die MUS blokkies, een is besig om met die lego/ planx / albasterbaan (of sommer net afval hout en takke) een of ander ingewikkelde konstruksie of dorpsuitleg te bou en nog een het die eetkamertafel beset met kunsvlyt. Niemand wil dadelik dit wegpak nie, want hulle is nou net op dreef.
Wanneer die chaos net te veel vir my raak en ek orde moet skep kom ons nie by veel meer as dit uit nie. Tussen skoonmaak, wasgoed was, kos maak, inkopies en hul aktiwiteite bly daar nie iets oor van die dag om iets sinvol te doen nie! En ons probeer regtig buite aktiwiteite beperk. Ek het dit reg gekry om hul aktiwiteite te sinchroniseer, maar dit beteken steeds dat 12 ure ‘n week deur dit opgeslurp word. Dit is net te veel!!! (Ek weet nie hoe doen skoolkinders dit nie, want ek weet meeste kinders het heelwat meer as 12 ure se buitemuurs en dan is daar nog huiswerk ook!).
Vinnig begin die kinders kla dat ons nooit meer iets lekkers doen nie. Dat die lewe saai geraak het.
Tussenin probeer ons darem elke week by maats uitkom en betrokke wees by ander dinge. Miskien is dit waar ek kan sny? Maar dit is ook dié dinge wat help om my varkies op hok te hou, wat ander uitdagings bied. Wat die kinders leer dat ons nie ‘n eiland is nie, maar deel van ‘n gemeenskap wat in duie stort as ons nie almal ons deel daarvan vorm nie.
En so wipplank ons tussen gelukkige kinders EN chaos en gefrustreerde kinders EN orde. Daar’s immers die sê-ding: “Cleaning while kids are still growing is like shoveling snow while it is still snowing”. Miskien moes ek net vrede kon maak met die chaos, maar te veel daarvan voel ek of ek gaan versmoor en of my kop tot stilstand kom. Waar vind mens die balans?! Die spreekwoordelike “middle ground” bly my ewig ontwyk…
Categories: Alles in 'n dag, Uncategorized	| Sleutelwoordw: balans,chaos,kinders	| 1 Kommentaar
Posted on 2017/12/12 by Manewales
Met die nuutste PIRLS verslag uit wat gevind het dat amper 4 uit elke 5 tienjariges nie met begrip kan lees nie is almal weer in rep en roer oor die toestand van onderwys in ons land. Die hartseer is dat ons steeds met oogklappe rond loop. Lees mens die berigte is die klem op die swak prestasies by lae inkomste skole en landelike gebiede. En, ja, die kinders se lees vaardighede is beroerd en kort dringend aandag!!!
Maar hier is die skokkende ding. Alhoewel dit beter gaan in middelklas Afrikaans en Engelse skole gaan dit steeds katastrofies sleg! Hier is ‘n paar statistiek uit die verslag oor ons Afrikaanse kinders indien iemand nog gedink het ons sit mooi “hoog en droog”. Lees voort →
Categories: Alles in 'n dag, Ouerskap, Uncategorized	| Sleutelwoordw: geletterdheid,onderwys krisis,PIRLS,Suid-Afrika,TIMMS,wetenskap,wiskunde	| 4 Kommentaar
Ons 2017 hoogtepunte
Posted on 2017/12/04 by Manewales
Ons jaar het weer afgeskop met ons nuwe jaar vieringe.
Categories: Alles in 'n dag, Graad 2, Graad 4, Voorskool	| Sleutelwoordw: 2017,hoogtepunte,tuisonderwys	| 1 Kommentaar
Op ons boekrak 2017
Posted on 2017/12/02 by Manewales
Die jaar het ons weer lekker gelees. Dit bly my verstom dat ons 4jarige so kan saam sit en luister. Dis net met die Engels lees wat sy my bietjie gek maak, want sy stop my kort-kort om te vra wat ‘n woord beteken. (Ons leeslyste vir die vorige jare kan hier gevind word – 2016, 2015, 2014, 2013 en ons gunsteling lewende boeke).
Ouma lees vir die rakkers
Categories: Graad 2, Graad 4, Ons lees, Tuisonderrig, Uncategorized, Voorskool	| Sleutelwoordw: 2017,lees,tuisonderwys,voorlees	| 1 Kommentaar
Leeslys van ‘n 8 jarige dogter
Posted on 2017/12/01 by Manewales
Kinders is so verskillend, ook wat hul lees vermoë en belangstelling in boeke aanbetref. Maar dalk gee die tog vir ander idees vir moontlike leesstof.
Hier is die Afrikaanse boeke wat ons 8 jarige meisiekind die jaar gelees het. Haar lys is moeilik want sy lees ook hope korter boeke en stukke uit boeke soos die Collier’s Junior Classics en het al ‘n paar keer al die Storiemuis boeke gelees (die oorspronklike weergawes). Sy lees ook elke dag uit haar Bybel en hou daarvan om stories waarvan sy hou oor en oor te lees. Sy’s ‘n vroeë leser wat net nooit genoeg kan lees nie. Sy’t haarself leer lees in Afrikaans en Engels. Lees voort →
Categories: Graad 2, Ons lees, Uncategorized	| Sleutelwoordw: 8 jaar,leeslys,meisiesboeke,tuisonderwys	| 3 Kommentaar
Leeslys van ‘n 10 jarige seun
Hier is die Afrikaanse boeke wat ons 10 jarige knaap die jaar gelees het. Hy’s ‘n laat leser wat ontpop het in ‘n knaap wat nie genoeg kan lees nie. Ek kan nie dink dat daar ‘n tyd was wat ek bekommerd was oor sy lees vermoë nie. Lees voort →
Categories: Graad 4, Ons lees, Uncategorized	| Sleutelwoordw: 10 jaar,lees,seunsboeke,tuisonderwys	| 2 Kommentaar
Hoekom doen jy tuisonderwys?
Posted on 2017/11/19 by Manewales
Een van die eerste dinge wat nuwe tuisonderwysgesinne aanbeveel word om te doen is om ‘n lysie te maak van hoekom hulle besluit het om tuisonderwys te doen. Dit is ‘n nodige lysie, want daar gaan dae kom waarop jy dit gaan nodig vind om terug na die lys te gaan. Elke dag is immers nie maanskyn en rose nie en soms kom ons elkeen op ‘n punt waar ons wonder of ons die regte besluit geneem het. Lees voort →
Categories: Alles in 'n dag, Tuisonderrig, Uncategorized	| Sleutelwoordw: motivering,tuisonderwys	| Lewer kommentaar
Die voorgestelde BELA wetsontwerp
Posted on 2017/11/02 by Manewales
Die wêreld is behoorlik aan die gons oor die nuwe voorgestelde BELA (Basic Education Laws Amendment) wetsontwerp. Wat my kop heeltemal plat maak is hoe dit ‘n kwessie vir of teen tuisonderwys geraak het. Lees voort →
Categories: Tuisonderrig, Uncategorized	| Sleutelwoordw: Basic Education Laws Amendment,BELA Bill,tuisonderwys,wetgewing	| 3 Kommentaar
Leer lees met Lieflik en Loflik
Posted on 2017/08/30 by Manewales
As jy al vir ‘n ruk hier lees, sal jy weet dat om my kinders te leer lees vir my die een groot tuisonderwys berg was! Genadig het ek ontdek dat dit nie so ‘n groot uitdaging is soos ek gedink het nie. Al wat kinders nodig het om bo baas lesers te word is die gereedskap (fonetiese klanke van die letters), ‘n liefde vir stories (wat gekweek word deur gereeld – lees daagliks – vir hul voor te lees) en tyd vir al die nodige vaardighede om in plek te val om klanke bymekaar te sit, sodat dit woorde en sinne kan word. Lees voort →
Categories: Graad 1, Graad R, resensie, Tuisonderrig, Uncategorized	| Sleutelwoordw: lees,leesprogram,lieflik en loflik,tuisonderwys	| 2 Kommentaar
Los die kind
Posted on 2017/06/14 by Manewales
Ons het ‘n groot gees in die tuisonderwys kringe verloor laas jaar. Leendert van Oostrum was net een van daardie mense wat jy nie sommer weer vergeet as jy hom eers in die oë gekyk het nie. Al was dit net in ‘n skare mense en hy geen benul het wie jy is nie.
My eerste ervaring was ‘n praatjie deur hom oor die veranderinge in ons wêreld en hoe die skoolstelsel nie saam met dit aangepas het nie. Dit het my wiele aan die draai gesit. Rus ons werklik nog ons kinders toe om gelukkige suksesvolle volwassenes te word? Lees voort →
Categories: Ouerskap, Tuisonderrig, Uncategorized	| Sleutelwoordw: los die kind,tuisonderrig,tuisonderwys	| 2 Kommentaar
Argief Kies Maand April 2018 Desember 2017 November 2017 Augustus 2017 Junie 2017 Maart 2017 Desember 2016 November 2016 Oktober 2016 September 2016 Augustus 2016 Junie 2016 Mei 2016 April 2016 Maart 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 April 2014 Maart 2014 Januarie 2014 November 2013 September 2013 Augustus 2013 Julie 2013 Mei 2013 Februarie 2013 Januarie 2013 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 April 2011 Maart 2011 Februarie 2011 Januarie 2011
Sluit aan by 113 ander intekenaars